Diari Oficial de la Generalitat Valenciana


Sumari del DOGV 4332, del 10-09-2002 (2002/9594)

Decret 141/2002, de 3 de setembre, de Govern Valencià, pel qual es crea un Institut d'Educació Secundària a la Pobla de Farnals, per transformació de la Secció d'Educació Secundària existent..
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9594


Data del document
:   03-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Pobla de Farnals, la
    * ensenyament públic
    * ensenyament secundari
    * centre d'ensenyament

Decret 141/2002, de 3 de setembre, de Govern Valencià, pel qual es crea un Institut d'Educació Secundària a la Pobla de Farnals, per transformació de la Secció d'Educació Secundària existent.[2002/9594]
  
La Secció d'Educació Secundària de la Pobla de Farnals, dependent de l'Institut d'Educació Secundària de Massamagrell, es va crear per Orde de la Conselleria de Cultura i Educació de 7 de maig de 2001 (DOGV de 4-6-2001).
  
La implantació progressiva de les ensenyances i la no disponibilitat immediata de les instal·lacions definitives del centre docent van aconsellar en el seu moment la creació d'una secció per a escolaritzar l'alumnat d'Educació Secundària Obligatòria.
  
La finalització de la construcció d'un nou edifici escolar i la implantació de les ensenyances de Batxillerat fan necessària la transformació del centre en institut. La seua composició s'ajusta a les previsions del mapa escolar que preveu la creació d'un centre d'Educació Secundària en la zona escolar VL65, identificat com a 46N00015.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de règim general no universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, previa de la deliberació del Govern Valencià, en la reunió del día 3 de setembre de 2002,
  
DECRETE
  
Article únic
  
Es crea, per transformació de la Secció d'Educació Secundària de la Pobla de Farnals, dependent de l'Institut d'Educació Secundària de Massamagrell, codi 51066682, el següent centre docent:
  
Província: València
  
Localitat: La Pobla de Farnals
  
Denominació: Institut d'Educació Secundària
  
Codi: 41118059
  
Titular: Generalitat Valenciana
  
Domicili: Carrer de la Immaculada, 14
  
Composició: 12 unitats d'Educació Secundària Obligatòria, 6 de Batxillerat i 4 cicles formatius de Formació Professional Específica
  
Capacitat: 360 llocs escolars d'Educació Secundària Obligatòria, 210 de Batxillerat i 180 de cicles formatius de Formació Professional Específica
  
DISPOSICIONS ADDICIONALS
  
Primera
  
El que estabix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destí definitiu en el centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i el desenrotllament del que establix este decret, així com per a modificar, si és procedent, el domicili, la denominació i la configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 2002/2003.
  
Valencia, 3 de setembre de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS